ΓΡΑΠΤΗ ΕΡΩΤΗΣΗ E-0293/01

υποβολή: Isidoro Snchez Garca (ELDR) προς την Επιτροπή

(9 Φεβρουαρίου 2001)

Θέμα: Κοινοτική πρωτοβουλία Interreg III

Με αφορμή την έκθεση Decourrire για το Interreg III, το Ευρωπαϊκό Κοινοβούλιο ενέκρινε ορισμένες τροπολογίες, μεταξύ των οποίων μια που αναφέρεται στη συμπερίληψη των απομακρυσμένων περιοχών στον κατάλογο Interreg III Α.

Η αλλαγή αυτή, μαζί με άλλες, ενεκρίθη από την Ευρωπαϊκή Επιτροπή, αλλά δεν ενσωματώθηκε στην τελική αναθεώρηση της ανακοίνωσής της, πράγμα που δημιουργεί προβλήματα σε ορισμένες κυβερνήσεις των ιδιαιτέρως απομακρυσμένων περιφερειών, δεδομένου ότι ετοιμάζονται ναποβάλουν ένα σχέδιο διασυνοριακού χαρακτήρα, όπως είναι η περίπτωση των Καναρίων Νήσων και των περιοχών που γειτνιάζουν με την Αφρική.

Θα μπορούσε η Επιτροπή να μας πληροφορήσει ποιοιπήρξαν οι λόγοι για τους οποίους δεν περιέλαβε στην τελική της ανακοίνωση τις τροπολογίες του Ευρωπαϊκού Κοινοβουλίου και πως σκοπεύει να αντιμετωπίσει τα προβλήματα που θέτουν οι περιφερειακές αρχές των άκρως απομακρυσμένων περιοχών, τα οποία αφορούν διασυνοριακά προγράμματα που περιλαμβάνονται στο Interreg III Α;

Απάντηση του κ. Barnier εξ ονόματος της Επιτροπής

(5 Απριλίου 2001)

Σύμφωνα με τις διατάξεις του κανονισμού (ΕΚ) αριθ. 1260/1999 του Συμβουλίου της 21ης Ιουνίου 1999 περί γενικών διατάξεων για τα Διαρθρωτικά Ταμεία(1) καθώς και με τα συμπεράσματα του Ευρωπαϊκού Συμβουλίου του Βερολίνου, η Επιτροπή έδωσε ιδιαίτερη προσοχή στις άκρως απομακρυσμένες περιφέρειες στην ανακοίνωσή της που καθορίζει τις κατευθύνσεις για την κοινοτική πρωτοβουλία Interreg III(2).

Στις περιφέρειες αυτές έτσι αναγνωρίστηκε ειδική προτεραιότητα στο πλαίσιο του σκέλους B υπερεθνική συνεργασία και προτεραιότητα ως προς τη συμμετοχή των άκρως απομακρυσμένων περιφερειών στο επίπεδο των διαδικασιών επιλογής των ενεργειών στο σκέλος C διαπεριφερειακή συνεργασία της Interreg III.

Αντίθετα, η Επιτροπή δεν ήταν σε θέση να δεχθεί το αίτημα που αναφέρθηκε στην έκθεση Decourrire του Κοινοβουλίου, που απέβλεπε στο να θεωρηθούν οι περιοχές αυτές ως εν γένει επιλέξιμες για το σκέλος A διασυνοριακή συνεργασία της Ιnterreg III. Πράγματι, το σκέλος αυτό αφορά τη συνεργασία σε μικρή απόσταση γύρω από τα χερσαία σύνορα και τη συνεργασία παρακείμενων θαλάσσιων περιφερειών. Η επέκταση της επιλεξιμότητας του σκέλους Α στις άκρως απομακρυσμένες περιφέρειες θα είχε οδηγήσει στην ίση αύξηση του αριθμού των παράκτιων ηπειρωτικών περιοχών, και άρα του επιλέξιμου για το σκέλος αυτό πληθυσμού, και στην αποδυνάμωση του περιεχομένου που προσιδιάζει στη διασυνοριακή συνεργασία, μειώνοντας ως εκ τούτου την αναγκαία συγκέντρωση των κοινοτικών δημοσιονομικών πόρων.

Κατά την περίοδο προγραμματισμού 2000-2006, τα Κανάρια Νησιά είναι επιλέξιμα για το σκέλος C της Interreg III, καθώς και για τρία προγράμματα πουπάγονται στο σκέλος Β της Interreg III, ήτοι Κανάρια-Αζόρες-Μαδέρα, νοτιοδυτική Ευρώπη και Ατλαντικός χώρος. Τα αντίστοιχα κονδύλια του προϋπολογισμού που χορηγούνται για τα τρία εν λόγω προγράμματα είναι της τάξεως των 145 εκατ., 66 εκατ. και 119 εκατ..

Στην προαναφερθείσα ανακοίνωσή της, η Επιτροπή καθόρισε επίσης ότι στο πλαίσιο του σκέλους B, τα προγράμματα συνεργασίας όπου συμμετέχουν άκρως απομακρυσμένες περιφέρειες, θα αποσκοπούν στην προώθηση της καλύτερης οικονομικής ολοκλήρωσης και στη βελτίωση των σχέσεων συνεργασίας των εν λόγω περιφερειών μεταξύ τους ή/και με άλλα κράτη μέλη καθώς και στη βελτίωση των δεσμών και της συνεργασίας με τις γειτονικές χώρες, ιδίως με την βορειοδυτική Αφρική. Στο συγκεκριμένο αυτό πλαίσιο παραμένει, έτσι, η δυνατότηταλοποίησης διμερών και διασυνοριακών συνεργασιών του τύπου πουπάγονται στο σκέλος Α της Interreg III.

(1) ΕΕ L 161 της 26.6.1999.

(2) ΕΕ C 143 της 23.5.2000.